סטיבן דלדרי

סטיבן דייוויד דלדרי (באנגלית: Stephen David Daldry; נולד ב-2 במאי 1961) הוא במאי תיאטרון, טלוויזיה וקולנוע אנגלי, זוכה פרס טוני ופרס לורנס אוליבייה, הידוע בעיקר כבמאי הסרטים: "בילי אליוט", "השעות" ו"נער קריאה".

ביוגרפיה
 שנות צעירותו 
סטיבן דלדרי נולד במאי 1961 בדורסט שבאנגליה, כבן לזמרת ומנהל בנק. בילדותו, עברה המשפחה לעיר טונטון שבמחוז סאמרסט, וכשהיה בן 14, נפטר אביו ממחלת הסרטן. מיד אחר כך, הצטרף דלדרי לקבוצת התיאטרון הצעירה של טונטון, ובגיל 18 זכה במלגת לימודים מטעם חיל האוויר המלכותי ללימודי אנגלית באוניברסיטת שפילד. בזמן לימודיו, הפך דלדרי ליושב ראש קבוצת התיאטרון של האוניברסיטה.

כשסיים את לימודיו, בילה דלדרי שנה שלמה באיטליה, שם הפך לשוליית ליצן. כשחזר לשפילד, הפך לחניך בתיאטרון קרוסיבל שבעיר, ועבד שם בין השנים 1985 ל-1988. לאחר מכן, החל ללמוד משחק בבית הספר "East 15 Acting" שבלונדון.

קריירה
את קריירת הבימוי שלו בתיאטרון קרוסיבל החל דלדרי ביחד עם הבמאי האמנותי קלייר ונבאלס, איתו ביים מספר הפקות. עם הזמן, הוא החל לביים הפקות בערים נוספות כמו אדינבורו, אוקספורד, ליברפול ומנצ'סטר. בין השנים 1992 ל-1998, הוא ביים בתיאטרון של הרובע המלכותי קנזינגטון וצ'לסי, שם עמד בראש הפקה בשווי 26 מיליון ליש"ט.

בשנת 2000, הוציא דלדרי את סרט הבכורה שלו - "בילי אליוט". הסרט היה מועמד לשלושה פרסי אוסקר, ודלדרי זכה במועמדות לפרס הבמאי הטוב ביותר. הסרט גם קטף שלושה פרסי באפט"א, כולל הסרט הבריטי הטוב של השנה. בשנת 2004, דורג הסרט במקום ה-39 ברשימת מאה הסרטים הבריטים הגדולים בכל הזמנים. שנתיים לאחר מכן, ביים את הסרט "השעות", המבוסס על ספרו של מייקל קנינגהם. הסרט היה מועמד לתשעה פרסי אוסקר, וזכה באחד - ניקול קידמן בפרס השחקנית הטובה ביותר. דלדרי היה מועמד לפרס הבמאי המצטיין גם באוסקר, גם בבאפט"א וגם בגלובוס הזהב, אך לא הצליח לזכות באף אחד מהטקסים.

במקביל ליציאת "השעות", החל דלדרי לביים את המחזמר "בילי אליוט" המבוסס על הסרט. בשנת 2009, קטף דלדרי את פרס הטוני לבמאי המצטיין על עבודתו במחזמר זה. שנה לפני כן, ב-2008, ביים את הסרט "נער קריאה", המבוסס על רומן בשם זהה מאת הסופר הגרמני ברנהרד שלינק משנת 1995. הסרט בכיכובם של רייף פיינס וקייט וינסלט, היה מועמד לחמישה פרסי אוסקר, כשווינסלט זוכה בפרס השחקנית הטובה ביותר. דלדרי שהיה מועמד לפרס הבמאי בפעם השלישית, לא הצליח לזכות גם הפעם בפרס.

סרטו הבא של דלדרי, "קרוב להפליא ורועש להחריד", המבוסס על רומן בשם זהה מאת הסופר ג'ונתן ספרן פויר, יצא בדצמבר 2011. הסרט, כמו שני סרטיו הקודמים של דלדרי, מבוסס על ספר, וקטף שתי מועמדויות לאוסקר (הסרט הטוב ביותר ושחקן המשנה הטוב ביותר). זה סרטו הראשון של דלדרי בו הוא לא היה מועמד לפרס הבמאי הטוב ביותר בטקס האוסקר. ב-2014 יצא לאקרנים סרטו "טראש". בשנת 2016 ביים את פרק הפיילוט של סדרת הדרמה "הכתר", שעלתה ב-4 בנובמבר 2016, וב-2017 ביים פרק (ה-8 במספר) מתוך העונה השנייה של הסדרה.

בשנת 2021 ביים את הדרמה הקומית הטלוויזיונית "Together" לרשת BBC Two בכיכובם של ג'יימס מק'אבוי ושרון הורגן.

חיים פרטיים
דלדרי הוא הומוסקסואל מוצהר, אך משנת 2001 הוא נשוי ללוסי סקסטון, ממנה יש לו ילדה אחת - אנאבל קלייר. לפני נישואיו, היה דלדרי במערכת יחסים בת 13 שנים עם מעצב הבמה, איאן מק'ניל.

 פרסים ומועמדויות 
שנהפרסקטגוריהפרויקטתוצאהמקור1994פרס טוניהבימוי הטוב ביותר של מחזהAn Inspector Calls1999פרס באפט"א לקולנועהסרט הקצר הטוב ביותרEight2001פרס באפט"א לקולנועהבימוי הטוב ביותרבילי אליוטהסרט הבריטי הטוב ביותרסרט הביכורים הטוב ביותר של תסריטאי, במאי או מפיק בריטיפרס אוסקרהבמאי הטוב ביותר2003פרס גלובוס הזהבהבמאי הטוב ביותרהשעותפרס באפט"א לקולנועהבימוי הטוב ביותרהסרט הבריטי הטוב ביותרפרס אוסקרהבמאי הטוב ביותר2006פרס אוליבייההבמאי הטוב ביותרבילי אליוט - המחזמר2009פרס גלובוס הזהבהבמאי הטוב ביותר - סרט קולנוענער קריאהפרס באפט"א לקולנועהבימוי הטוב ביותרפרס אוסקרהבמאי הטוב ביותרפרס טוניהבימוי הטוב ביותר של מחזמרבילי אליוט - המחזמר2013פרס אוליבייההבמאי הטוב ביותרThe Audience2015פרס באפט"א לקולנועהסרט הטוב ביותר לא בשפה האנגליתטראשפרס טוניהבימוי הטוב ביותר של מחזהSkylight2017פרסי הטלוויזיה האמנותיים של האקדמיה הבריטיתהבמאי הטוב ביותר - בדיוניהכתרפרס אמי לבידור בפריים טייםהבימוי הטוב ביותר לסדרת דרמה2018פרס אמי לבידור בפריים טייםהבימוי הטוב ביותר לסדרת דרמה2019פרס אוליבייההבמאי הטוב ביותרהירושה2021פרס טוניהבימוי הטוב ביותר של מחזה2024פרס אוליבייההבמאי הטוב ביותרדברים מוזרים: הצל הראשון

קישורים חיצוניים





הערות שוליים

קטגוריה:במאי קולנוע בריטים
קטגוריה:במאי טלוויזיה בריטים
קטגוריה:במאי תיאטרון בריטים
קטגוריה:מפיקי קולנוע בריטים
קטגוריה:זוכי פרס טוני: במאים
קטגוריה:אישים זוכי פרס דרמה דסק
קטגוריה:מפקדים במסדר האימפריה הבריטית
קטגוריה:ביסקסואלים בריטים
קטגוריה:להט"בים בריטים
קטגוריה:בריטים שנולדו ב-1960